Zik agdud amaziɣ, yeddukkel am yiwen n umdan. Yewweḍ-d lweqt ferqen yimezdaɣ-is am yibawen ɣef lluḥ, yal wa yelha-d d yiman-is. Ha-tt-an tukkist seg uɣmis n «Tiɣremt», i dyewwin ɣef waya : «Aywah ! Wa d aqbayli wa d atergi wa d amẓab… ihi tettwalim ara dakken wigi d atmaten-nneɣ, ur tettwalim ara ur d-yewwi ara ad yili uskuti ɣef temsaltagi ? Nettsuɣu kan Imaziɣen wara ma neḥsa s tnakta n wawal-a ! nettnezzih kan Amek i ten-ɣeddlen n tekkat nneḥ !»77 Asḥisef yesḥasef uneɣmas ɣef waddad (liḥala) ideg i d-yegra ugdud amaziɣ. Ulac tagmat d tdukli gar yimaziɣen. Ttwaferqen am yibawen ɣef lluḥ, yal wa anda iger aqerru-is. Tura yeggra-d kan usuɣu nekkni d imaziɣen, ma deg unnar yal wa yettwali kan sdat n tewwurt-is.